  Наталья Тетерина 1-тӥ южтолэзе Ижкарысь «Грифон» арт-центрын аспӧртэм удмурт крезьгуръя «Тулыс чупан» фестиваль куинетӥзэ радъяськоз. Азьвыл ужрадъёс кылбуръёсты, крезьгуръёсты но модаез огазеязы, нош туэ тросгес саклык ди-джейёслы висъяськоз, шуиз ивортодэтъя «Удмуртия» агентстволы фестивалез радъясь Дарали Лели. Солэн кылъёсызъя, егитъёслы фестивальёс азьвыл тросгес вал, нош али номыр ӧвӧл. Озьы улыны мӧзмыт, соин ик «Тулыс чупан» фестиваль удмурт егитъёслэсь улонзэс шулдыртыны чакламын. Милям потэ сыӵе эктон баттл кадь радъяммы, мед кадь эктысалзы калык ӵапак тапыртонъёс, но туала крезьгур улсын. <…> Шулдыръяськон сяна, со югдытӥсь (ужрад — ред.). Возьматыны, удмурт крезьгур пӧртэм форматъем луыны быгатэ шуыса Дарали Лели, ТУЛЫС ЧУПАН фестивалез радъясьДарали Лели верамъя, фестивале кырӟасьёсты но ди-джейёсты со аслыз кельшемезъя бырйиз. Мон лэсьтӥсько ке кыӵе ке ужрад, мон тыршисько кыӵе ке выль адямиосты отчы кыскыны. <…> Отысь-татысь егитъёс, кин ке но «Куарагур» ӵектосысь, кин ке но кемалась выступать каре ни Дарали Лели, ТУЛЫС ЧУПАН фестивалез радъясьУжрад егитъёслы ке но чакламын, отын пиналъёс но, бадӟымъёс но асьсэлы кельшымон крезьгур кылозы, лыдъя Дарали Лели. Озьы ик со куноосты маин ке но паймытыны кыл сётӥз. Фестивальлэн ужан радлыкез: 19:00 ИoaNN 808: удмурт рейв DJ-сэт  19:30 Катерина Кенjали  19:45 Ladi Sveti | Лади Светӥ  20:00 Габида DJ-сэт: футворк vs. тапыртон баттл  20:30 Дарья Никитина  20:45 Мария Даниц но Андрей Красильников  21:00 Вика Шоркина: аккордеон  21:20 Пронин DJ-сэт: футворк, джук но мукетыз   Дарали MC: ӝук-такмакъёс Ватсалом, «Тулыс чупан» фестивале пыриськисьёсты яркыт дӥсен лыктыны куро. Со понна билетъёсты дунтэмато, шуиз радъясь. Тегъёс: Лулчеберет Ижкар егитъёс Удмуртия крезьгур  